Diari Oficial de la Generalitat Valenciana


Sumari del DOGV 8797, del 24-04-2020 (2020/2716)

Informe ambiental i territorial estratègic de la modificació puntual número 1 del Pla parcial del sector hoteler-golf-residencial Lo Romero, del Pla general d'ordenació urbana del terme municipal de Pilar de la Horadada (exp.: 13/2019-PLAN).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8797

Data del DOGV
:   24-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2716


Data del document
:   09-03-2020

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * pla d'urbanisme
    * administració local

Informe ambiental i territorial estratègic de la modificació puntual número 1 del Pla parcial del sector hoteler-golf-residencial Lo Romero, del Pla general d'ordenació urbana del terme municipal de Pilar de la Horadada (exp.: 13/2019-PLAN). [2020/2716]  
La Junta de Govern Local, en sessió celebrada el dia 3 de març de 2020, va adoptar el següent acord:  
«Quart. Exp. 13/2019/plan. Modificació puntual núm. 1 del Pla parcial del sector hoteler-golf-residencial Lo Romero. Emetre informe ambiental i territorial estratègic.  
  
1. EXP.13/2019/PLAN: la Junta de Govern Local d'aquest ajuntament, òrgan ambiental en el procediment de referència, en sessió de data 7 de gener de 2020 va adoptar l'acord d'admetre a tràmit la sol·licitud d'avaluació ambiental i territorial de la modificació puntual número 1 del Pla parcial del sector hoteler-golf-residencial Lo Romero.  
  
  
Documentació presentada  
La documentació està integrada per «Document inicial estratègic», «Modificació puntual número 1 del pla parcial del sector hoteler-golf-residencial Lo Romero» i informe sobre la innecessarietat per a aquesta modificació del document d'estudi d'integració paisatgística, amb el contingut indicat en els apartats 1 i 2 de l'article 50 de la Llei 5/2014, d'ordenació del territori, urbanisme i paisatge, de la Comunitat Valenciana (LOTUP).  
  
Planejament vigent  
El planejament general vigent en el municipi de Pilar de la Horadada és el Pla general d'ordenació urbana, aprovat definitivament per la Comissió Territorial d'Urbanisme el dia 3 de febrer de 2000, publicat en el Butlletí Oficial de la Província (BOP) núm. 73, de 28 de març de 2000, i en el Diari Oficial de la Generalitat Valenciana (DOGV) núm. 3772, de 15 de juny de 2000. Aquest planejament es va sotmetre a avaluació ambiental, expedient 179-1999-AIA, amb declaració positiva de data 16 de juliol de 1999.  
  
Objecte, descripció / característiques del pla i justificació  
Objecte: la modificació número 1 del Pla parcial del sector hoteler-golf-residencial Lo Romero té com a objecte regularitzar la discrepància existent entre l'índex d'edificabilitat i els metres quadrats edificables assignats a les parcel·les DPG-1, DPG-2 i H-C  
En el projecte de reparcel·lació es va produir una assignació d'aprofitament a les parcel·les DPG-1 i DPG-2, de 2.000 m²t addicionals als 874 m²t inicials previstos en el Pla parcial, resultant un total en el projecte de reparcel·lació de 2.874 m²t, que es detreien de la parcel·la H-C, que passava d'11.705 m²t assignats en el Pla parcial a 9.705 m² en el projecte de reparcel·lació, aspecte respecte de què no s'ha produït incidència. Aquesta reassignació/transferència d'edificabilitat entre parcel·les del mateix sector suposa una discrepància entre els m²t assignats pel projecte de reparcel·lació i els índexs d'edificabilitat fixats pel Pla parcial per a les dites parcel·les. La dita discrepància impossibilita la concessió de llicència en què es materialitze l'aprofitament amb què compten les parcel·les DPG, necessària per a un adequat desenvolupament del camp de golf.  
Constatades les implicacions socioeconòmiques que produeix la situació generada amb les discrepàncies existents entre les determinacions del Pla parcial i els aprofitaments assignats pel projecte de reparcel·lació (ambdós tramitats i aprovats per aquesta Administració) es fa necessari resoldre la dita situació.  
La proposta és senzilla, es tracta de normalitzar el quadro de característiques i assignacions que conté el Pla parcial de millora sector Lo Romero, aprovat definitivament per la CTU d'Alacant en data 14 de maig de 2003 (BOPA 12.11.2003), el que apareix en el contingut normatiu, condicions d'ordenació, que es reprodueix com a planejament vigent i es contrasta amb el quadro correlatiu de planejament modificat. És de precisar que es mantenen inalterats els paràmetres bàsics del Pla parcial, com ara l'edificabilitat total del sector, de les seues distintes zones, etc.  
La modificació número 1 del Pla parcial del sector Lo Romero proposta no requereix la reforma o renovació de la urbanització en el seu conjunt ni en el perímetre de les illes on s'ubiquen i que estan urbanitzades.  
La proposta afecta les normes urbanístiques del Pla parcial. Concretament es modificaran els articles 4.2. apart. 3.a i 6.2, apart. 3.a del Pla parcial del sector hoteler-golf-residencial Lo Romero que quedaran redactades amb el següent tenor literal:  
  
«4.2. Condicions de l'edificació  
(?)  
3) Intensitat d'edificació:  
a) L'Índex d'edificabilitat net màxim de les parcel·les edificables serà de 0,5224 m²t/m² s.»  
  
«6.2. Condicions de l'edificació  
(?)  
3) Intensitat d'edificació:  
a) L'Índex d'edificabilitat net màxim de les parcel·les edificables serà de 0,004935 m²t/m²s.»  
Així com l'apartat 2.6. Fitxa de planejament i gestió de la memòria justificativa, en l'apartat definitori de les condicions d'edificació, - Edificabilitat - que haurà de quedar arreplegat amb la redacció següent:  
  
«- Edificabilitat: l'índex d'edificabilitat total del sector és de 0,197264 m²t/m²s, que correspon a una edificabilitat de 132.803 m²t.  
L'edificabilitat neta de cada zona és la següent»:  
Aquesta modificació no comporta canvis en la planimetria del Pla parcial ni del Pla general.  
En cap cas, la modificació plantejada suposa modificació de la superfície, ni de l'índex d'edificabilitat bruta, ni de l'edificabilitat total del sector.  
  
Consultes realitzades  
D'acord amb el que preceptua l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, la documentació aportada s'ha sotmés a consulta, en la seua condició d'afectat els següents:  
  
Consulta Informe Afectat  
13.01.2020 22.01.2020 Servei Territorial d'Urbanisme  
10.01.2020 € -- Conselleria d'Habitatge, Obres Públiques i Vertebració del Territori PATRICOVA  
14.01.2020 € --- Departament d'Infraestructures de l'Ajunt. de Pilar de la Horadada  
20.01.2020 HORADADA GOLF CENTER, SL.  
10.01.2020 DESARROLLOS Y CONTRATAS GOLF, SL.  
  
  
Transcorregut el termini establit en l'article 51.1 de la LOTUP perquè siguen emeses les respostes a les consultes efectuades, no consta la recepció de cap procedent de Conselleria d'Habitatge, Obres Públiques i Vertebració del Territori PATRICOVA, Departament d'Infraestructures de l'Ajunt. de Pilar de la Horadada, Horadada Golf Center, SL, i Desarrollos y Contratas Golf, SL.  
Quant a l'informe emés pel Servei Territorial d'Urbanisme no conté objeccions ambientals i si una consideració territorial en el sentit que haurà de justificar-se l'interés públic que se satisfà amb la modificació plantejada.  
Vist allò que s'ha exposat, es considera procedent continuar amb la tramitació de l'expedient.  
  
Identificació i valoració dels possibles efectes sobre el medi ambient  
  
Consultat el visor cartogràfic de la Comunitat Valenciana, s'observa que l'illa objecte de la present modificació puntual no està afectada per risc d'inundació, però si està afectada per perillositat d'inundació geomorfològica segons PATRICOVA.  
No queda inclòs en cap espai natural protegit o espais de la Xarxa Natura 2000.  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, una vegada realitzades les consultes a què es refereixen els articles 48.d i 51.1 de la LOTUP.  
Com s'ha indicat, transcorregut el termini establit en l'article 51.1 de la LOTUP perquè siguen emeses les respostes a les consultes efectuades, es considera procedent continuar amb la tramitació de l'expedient.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions dels plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Segons estableix l'article 51 de la LOTUP, per considerar, d'acord amb els criteris de l'annex VIII, que la modificació puntual número 1 del Pla parcial del sector hoteler-golf-residencial Lo Romero no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i vistos els antecedents en relació a les consultes efectuades, es pot concloure que el procediment d'avaluació ambiental simplificada és prou per a determinar que la proposta de la modificació puntual número 1 del Pla parcial del sector hoteler-golf-residencial Lo Romero no presenta efectes significatius sobre el medi ambient.  
  
Vista la proposta presentada pel regidor d'Urbanisme, Ángel Albaladejo Miralles, de data 3 de març de 2020.  
  
Els assistents, per unanimitat, acorden:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 1 del Pla parcial del sector hoteler-golf-residencial Lo Romero, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual número 1 del Pla parcial del sector hoteler-golf-residencial Lo Romero d'acord amb la seua normativa sectorial, sempre que s'ajuste a allò que s'ha descrit en la documentació presentada, així com al que estableix la legislació vigent i en els informes emesos respecte d'això.  
  
  
Segon  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Tercer  
Publicar el present acord en el Diari Oficial de la Generalitat Valenciana.  
  
Quart  
Notificar el present acord a tots els interessats.  
  
Cinqué  
Comunicar el present acord a l'Àrea d'Urbanisme d'aquest ajuntament per a la continuació del procediment d'aprovació de la modificació puntual número 1 del Pla parcial del sector hoteler-golf-residencial Lo Romero, d'acord amb el procediment simplificat que s'estableix en l'article 57 de la LOTUP.».  
  
Pilar de la Horadada, 9 de març de 2020.- L'alcalde president: José M. Pérez Sánchez.